stanford-oval/wikipedia huggingface dataset:
Urho Jokinen
Elämä > Järjestötehtäviin

Valurin työtä tehnyt Jokinen ehti toimia ammatissaan vain pari vuotta ennen valintaansa Suomen kansan demokraattisen liiton (SKDL) Turun piirin valistussihteeriksi. Kyvykkääksi huomattu Jokinen eteni nopeasti turkulaiskommunistien hierarkiassa ja hän suoritti Sirola-opiston vuonna 1949. Opintojen jälkeen Jokista ehdotettiin Suomen kommunistisen puolueen Tampereen piirisihteeriksi, mutta esitys ei toteutunut. Vuonna 1953 Jokinen kävi Sirolan jatkokurssin. Vuosina 1954–1956 hän oli SKP:n tiedotussihteerinä. Jokinen johti SKP:n Turun piiriä kolme vuotta (1957–1960) Oiva Lehdon jälkeen. Yhdessä Toivo Forssin ja Tuure Lehtosen kanssa Jokinen piti piirin tiukasti luokkakantaisissa käsissä. Hänellä oli hyvät välit myös SKP:n puheenjohtajaan, turkulaiseen Aimo Aaltoseen, jota Jokinen ihaili oppi-isänään. Turussa Jokinen pysyi vuoteen 1962 toimien kaksi viimeistä vuotta SKDL:n Uuden Päivän päätoimittajana. Hän oli tässä vaiheessa puolue- ja piirijohdon suosiossa ja suojeluksessa.
Vuosina 1962–1964 Jokinen opiskeli Moskovan yhteiskuntatieteen instituutissa niin sanotulla pitkällä kurssilla.
Maaliskuussa 1965 SKP:n poliittinen toimikunta pyysi Jokista pääsihteeri  Ville Pessin sihteeriksi, ja hän aloitti toimessa 1. huhtikuuta. Syksyllä 1966 Jokinen siirtyi puolueohjelman valmisteluun liittyviin tehtäviin. Työryhmässä Jokinen ajautui kiistoihin puolueen enemmistön edustajien kanssa. Keväällä 1967 Jokinen esitti ohjelmaluonnoksesta oman tulkintansa, joka erosi rajusti muiden tulkinnasta. Jokinen puolusti näkemystä, jonka mukaan ei-rauhanomaisen tien mahdollisuus Suomen sosialismiin siirtymisessä oli säilytettävä. Proletariaatin diktatuurin käsitteestä ei Jokisen mukaan sopinut luopua. Oppositio levitti Jokisen paperia rivikommunisteille. Erimielisyyksiä pyrittiin ratkomaan muun muassa NKP:n johdolla Moskovassa elokuussa 1967, mutta osapuolet eivät lähentyneet. NKP antoi julkista kannustusta Jokisen näkemyksillä 10. marraskuuta 1968 Pravdassa. SKP:n enemmistö ei kuitenkaan lämmennyt oppositiolinjauksille, ja Jokisen muotoilemat osuudet jätettiin pois vuoden 1969 puoluekokoukselle esitetystä versiosta. Uusi ohjelma, josta puuttuivat monet Jokisen arvostamat perinteiset marxilais-leniniläiset käsitteet, hyväksyttiin sen jälkeen, kun oppositio oli marssinut ulos kokouksesta.
Tšekkoslovakian miehityksen jälkeen syksyllä 1968 Jokinen puolusti lujasti Neuvostoliiton toimenpiteitä ja hän piti virheellisenä SKP:n julkilausumaa, jossa miehitystä oli arvosteltu.
26.–27. huhtikuuta 1969 pidetyssä puolueopposition organisoimassa "maankäsittävässä kommunistien kokouksessa" Jokinen valittiin kokoontuneiden muodostaman neuvottelukunnan työvaliokunnan sihteeriksi. Kun puolueyhtenäisyydestä neuvoteltiin loppuvuonna piti enemmistö Jokista yhtenä niistä opposition jyrkimmistä henkilöistä, joita ei tulisi ottaa mukaan johtoon. Vuoden 1970 ylimääräisessä edustajakokouksessa hyväksytyssä kompromissiratkaisussa hän kuitenkin nousi keskuskomitean varajäseneksi.
Elämä > Tiedonantajan päätoimittajaksi

Vaihdeltuaan työtehtäviä taajaan Jokinen asettui vuoden 1970 alussa Tiedonantajan päätoimittajaksi. Seuraavat vuodet olivat lehden nopean kehityksen aikaa ja Jokinen määritteli suvereenisti sen linjan pääkirjoituksissaan. SKP:n opposition päälehden johtajana hänen asemansa taistolaisiksi nimetyn liikkeen johdossa vahvistui ja hänestä tuli asemansa johdosta sen johtava teoreetikko. Vuodesta 1972 lähtien hän oli myös SKP:n poliittisen toimikunnan jäsen.
Päätoimittaja-aikanaan Jokisella oli läheiset ja luottamukselliset suhteet Saksan demokraattisen tasavallan (DDR) Helsingin suurlähetystön tovereihin.
1970-luvun puolivälistä alkaen Jokinen kuului Kirjapaino Kursiivin kolmihenkiseen johtokuntaan yhdessä Taisto Sinisalon ja Markus Kainulaisen kanssa. Tieteellisen Sosialismin Tuki -yhdistyksessä Jokinen oli varapuheenjohtaja.
Elämä > Eläkkeellä

Vuonna 1983 Jokiselle myönnettiin valtion ylimääräinen lehtimieseläke. Hän kuitenkin jatkoi päätoimittajana, mitä Kansan Uutisissa pidettiin tapana helpottaa Tiedonantajan palkkakuluja. Jokinen joutui jättämään päätoimittajan tehtävänsä SKP:n riitojen kuohuessa 1984.
Vuonna 1985 Jokinen julkaisi puolueriitelyn historiaa käsitelleen pamfletin SKP:n kohtalon vuosikymmenet 1. Taistelu SKP:n päälinjasta.
SKP:n erotettua oppositionsa oli Jokinen perustamassa SKP:n järjestöjä (myöh. Suomen Kommunistinen Puolue (yhtenäisyys), SKPy) vuonna 1985. Jokinen kuului myös Sinisalon johtaman uuden puolueen poliittiseen toimikuntaan. Samoihin aikoihin Jokinen kuitenkin tarkasti maailmankuvaansa. Tultuaan kutsutuksi tutustumaan Gorbatšovin Neuvostoliitossa toteuttamiin uudistuksiin vakuuttui Jokinen niiden oikeaoppisuudesta. Jokinen valittiin SKPy:n keskuskomiteaan vielä vuoden 1994 edustajakokouksessa. Hän kuoli kaksi vuotta myöhemmin.
Aate ja ihminen

Jokinen istui kaksi vuotta Turun kaupunginvaltuustossa, mutta yleisesti ottaen hän osallistui politiikkaan lähinnä liikkeen sisällä ja ennen kaikkea kirjoitustensa kautta. Tutkija Veli-Pekka Leppänen on luonnehtinut Jokisen kirjoitustyyliä ultrateoretisoivaksi sekä äärimmäisen pedanttiseksi ja saivartelevaksi. Jokinen pyrki usein osoittamaan näkemyksensä oikeiksi tarkoin valituilla Lenin-sitaateilla. 1970-luvulla Jokinen oli SKP:n taistolaisen opposition johtava ideologinen asiantuntija, ja hänen muun muassa Tiedonantajan pääkirjoituksissa esittämiään mielipiteitä luettiin tarkasti. Nuortaistolaisten keskuudessa Jokinen oli "pelätyn ihailtu mies".
Veli-Pekka Leppänen on luonnehtinut Jokista ihmisenä kärsimättömäksi, sisäänpäinlämpiäväksi, uhkaavaksi ja helposti konflikteihin ajautuvaksi. Leppänen epäilee Jokisen saaneen luonteenpiirteensä osin äidiltään, joka vuonna 1955 joutui syrjäytetyksi Suomen naisten demokraattisen liiton (SNDL) Turun piirisihteerin tuolilta pääsyynä “vakuuttamisen metodin vaihtaminen pakottamisen metodiin”. Leppäsen mukaan Jokista ja SKP:n puheenjohtaja Aimo Aaltosta yhdistivät myös useat luonteenpiirteet ja heidän välillään oli Jokisen uran alkupuolella ”eräänlainen henkinen isä–poika-suhde”.
Yleisradion 1971 tekemässä haastattelussa Jokinen paljasti mieltymyksensä runouteen ja erityisesti Aulikki Oksasen lyriikkaan. Parhaaksi lukemakseen kirjaksi hän nimesi marsalkka Georgi Žukovin muistelmat. Jokisen levysoittimessa soivat työväenlaulut. Hän toimi käytännössä koko uransa ajan vain kommunistisen liikkeen ja sen järjestöjen sisällä.
Ajoittain Jokinen käytti runsaasti alkoholia.
Jokisen yksityisarkistot on tiettävästi tuhottu.[lähde? ]
Aiheesta muualla

Urho Jokinen kommentoi Tiedonantajan tuhopolttoa (Yleisradion video)
Silmikit

| Silmikit |
| --- | --- |
 Eritrichium nanum
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Kladi::  Asteridit
Lahko::  Boraginales
Heimo::  Lemmikkikasvit Boraginaceae
Suku::  Silmikit Eritrichium  Schrad. ex Gaudin
Katso myös
   Silmikit Wikispeciesissä   Silmikit Commonsissa 
Infobox OKNimi-testi OK: 
Silmikit (Eritrichium) on lemmikkikasveihin kuuluva kasvisuku, jossa on 78 lajia. Suuri osa silmikkilajeista esiintyy Aasiassa, etenkin Kiinassa (39 lajia), mutta myös Euroopassa ja Pohjois-Amerikassa on joitain lajeja. Esimerkiksi laji Eritrichium nanum esiintyy Euroopassa Alpeilla ja Pohjois-Amerikassa Kalliovuorilla. Se on laajalle Maan pohjoisosan vuoristoihin levinnyt patjakasvi. Yhtä silmikkilajia, tunturisilmikkiä eli tunturilemmikkiä, esiintyy Fennoskandiassa, Kuolan niemimaan Kalastajasaarennossa.
Lajeja

afrikansilmikki (Eritrichium sventenii)
tunturisilmikki (Eritrichium villosum)
Aiheesta muualla

Suomen Lajitietokeskus: Silmikit – Eritrichium
Varpunen (romaani)

| Varpunen |
| --- | --- |

Kirjailija:  Auli Mantila
Kieli:  suomi
Genre:  rikoskirjallisuus
Kustantaja:  Teos
Julkaistu:  2005
Ulkoasu:  sidottu
Sivumäärä:  266
ISBN:  951-851-050-4
Löydä lisää kirjojaKirjallisuuden teemasivulta
Varpunen on Auli Mantilan vuonna 2005 ilmestynyt esikoisromaani. Sen kustantaja on Teos. Kirja kertoo yksinäisyydestä, mutta se on tyyliltään dekkari. Varpusen pääosassa on nelikymppinen vakuutusvirkailija Inkeri Aho, jolla ei ole perhettä.
Sirjan

| Sirjan (سیرجان , Sīrjān) |
| --- | --- |

 Sirjan
 Koordinaatit: 29.449°N, 55.669°E 
Valtio:  Iran
Provinssi:  Kermān
Väkiluku (2011)  ():  185 623
Aikavyöhyke:  UTC+3:30
 – Kesäaika:  UTC+4.30
Suuntanumero(t):  +98 345
 
 sirjan.ir 
Infobox OKVirheellinen NIMI-arvo: 
Sirjan (pers. ‏سیرجان ‎, Sīrjān) on kaupunki Iranissa Kermānin provinssissa. Kaupunki sijaitsee linnuntietä noin 164 kilometriä provinssikeskus Kermanista lounaaseen ja noin 810 kilometriä pääkaupunki Teheranista eteläkaakkoon.
Kaupungin väkiluku on kasvanut seuraavasti: 12 160 (1956), 19 568 (1966), 39 464 (1976), 90 072 (1986), 107 887 (1991), 135 024 (1996), 170 916 (2006) ja 185 623 (2011).
Aiheesta muualla

Kuvia tai muita tiedostoja aiheesta Sirjan Wikimedia Commonsissa
Vaclovas Augustinas

Vaclovas Augustinas (s. 17. lokakuuta 1959) on liettualainen säveltäjä, musiikkipedagogi ja kuoronjohtaja.
Augustinas valmistui Liettuan musiikkiakatemiasta. Hänellä on ollut klassisen säveltäjän uran ohella ura rock-muusikkona, ja hän tuli tunnetuksi mm. Antis-yhtyeen jäsenenä.
Augustinas on toiminut vuodesta 1992 lähtien Vilnan Jauna muzika -kuoron johtajana. Suurin osa hänen sävellystuotannostaan on luonnollisesti vokaalimusiikkia, mutta joukkoon mahtuu myös soitinmusiikkiteoksia.
Veklahti

Veklahti (ruots. Vecklax) on kylä Kirkkonummella, Humaljärven ja Vitträskin välissä. Veklahdesta on matkaa Kirkkonummen keskustaan noin 8 kilometriä ja Masalaan noin 6 kilometriä. Veklahdessa on paljon omakotitaloasutusta. Veklahdessa asuu muun muassa biologi Pertti Koskimies.[lähde? ]
Shawn Kemp

| Shawn Kemp |
| --- | --- |

Henkilötiedot
Koko nimi:  Shawn T. Kemp
Syntynyt: 26. marraskuuta 1969 (ikä 54)
Kansalaisuus:   Yhdysvallat
Koripalloilija
Lempinimi:  Reign Man
Pelipaikka:  Iso laitahyökkääjä/Sentteri
Pituus:  208 cm
Paino:  104 kg
NBA-varaus:  17. varaus Seattle SuperSonics, 1989
Pelaajaura
Seurajoukkueet
1989–1997 1997–2000 2000–2002 2002–2003:  Seattle SuperSonics Cleveland Cavaliers Portland Trail Blazers Orlando Magic
Maajoukkueet
1994:  Yhdysvallat
Aiheesta muualla
reignman.com
FIBA
| Mitalit> Maa:   Yhdysvallat.Miesten koripallo.MM-kilpailut  | Mitalit> Maa:   Yhdysvallat.Miesten koripallo.MM-kilpailut  | Mitalit> Maa:   Yhdysvallat.Miesten koripallo.MM-kilpailut  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Kanada 1994 | Yhdysvallat |  |
Shawn T. Kemp (s. 26. marraskuuta 1969 Elkhart, Indiana) on yhdysvaltalainen uransa lopettanut koripalloilija. Isona laitahyökkääjänä pelannut Kemp valittiin urallaan kuudesti NBA:n tähdistöotteluun. Hän edusti 14 kautta kestäneellä urallaan Seattle SuperSonicsia, Cleveland Cavaliersia, Portland Trail Blazersia ja Orlando Magicia.
Kemp osallistui NBA:n donkkikilpailuun neljästi ja sijoittui parhaimmillaan toiseksi vuonna 1991 ja kolmanneksi vuonna 1994. Kemp voitti myös koripallon maailmanmestaruuden vuonna 1994 Yhdysvaltain maajoukkueessa.
Ura

Ennen ammattilaisuraansa Kemp pelasi Concordin lukion joukkueessa. Hän siirtyi Kentuckyn yliopistoon, mutta jätti koulun marraskuussa 1988 saatuaan syytteen joukkuekaverinsa Sean Suttonin kultakorun varastamisesta. Kemp siirtyi Trinity Valleyn korkeakouluun vaikka Sutton ei nostanut syytettä. Kemp ei pelannut kummankaan koulun joukkueissa ja ilmoitti ensimmäisen lukuvuoden jälkeen olevansa kelvollinen vuoden 1989 NBA:n varaustilaisuuteen.
Ura > Seattle SuperSonics

Seattle SuperSonics varasi Kempin vuoden 1989 NBA-varaustilaisuuden ensimmäisen kierroksen 17 valinnalla. Hän nousi heti toisella kaudellaan joukkueensä tärkeimmäksi pelaajaksi yhdessä Gary Paytonin kanssa ja sai seuran kuuluttajalta Kevin Calabrolta lempinimekseen "Reign Man". SuperSonics menestyi hyvin vuosina 1994–1997, kun se voitti divisioonansa kolmesti ja kerran läntisen konferenssin. Tuolloin Kemp teki noin 19 pistettä ottelua kohden. Lisäksi se pelasi NBA:n loppuottelussa kaudella 1995–1996, jossa se kuitenkin hävisi Chicago Bullsille otteluvoitoin 4-2. Kemp jätti seuran kahdeksan kauden jälkeen palkkariitojen vuoksi. NBA:n palkat kokivat nopean kasvun, jonka seurauksena hän pyysi palkankorotusta tehtyään vuosia sitten monivuotisen sopimuksen, jonka palkkataso oli suhteessa tasoonsa nähden heikko.
Ura > Cleveland Cavaliers

Kemp kaupattiin syyskuussa 1997 Cleveland Cavaliersiin, jossa hän sai viiden miljoonan dollarin palkankorotuksen. Kemp kärsi kuitenkin läpi Cavaliersissä vietetyn uran aikana paino-ongelmista. Siitä huolimatta hän oli joukkueen paras pistemies ja teki parhaimmillaan yhdellä kaudella 20 pistettä ottelua kohden.
Ura > Portland Trail Blazers

Elokuussa 2000 Kemp kaupattiin Portland Trail Blazersiin ja Cavaliers sai vaihdossa Gary Grantin. Kempin ura kuitenkin kärsi laskusuunnan. Paino-ongelmien lisäksi hän syyllistyi alkoholin ja kokaiinin väärinkäyttöön ja vietti ensimmäisen kautensa päihdekuntoutuskeskuksessa. Kahden kauden jälkeen Portland purki Kempin sopimuksen kesken kauden.
Ura > Orlando Magic

Syyskuussa 2002 Kemp siirtyi vapaana-agenttina Orlando Magiciin ja joutui tekemään huomattavan palkanalennuksen. Hän auttoi joukkueensa pudotuspeleihin ja oli Magicin sisäisen pistepörssin viidenneksi paras. Magic putosi kuitenkin ensimmäisellä pudotuspeli kierroksella hävittyään Detroit Pistonsille voitoin 4-3.
Ura > Paluuyritys

Kemp yritti palata takaisin NBA:han kaudella 2005–2006 ja oli harjoitellut usean kuukauden ajan ollakseen valmis siirtymään Dallas Mavericksin miehistöön pudotuspelejä varten. Kemp ei kuitenkaan ilmestynyt paikalle, jonka syytä ei julkistettu. Mavericks yritti järjestää toisen harjoituksen, mutta NBA:n liitto ei suostunut myöntämään lupaa ellei joukkue olisi tarvinnut 16 pelaajaa loukkaantumisten myötä. Sittemmin Kemp yritti palata kaudeksi 2006–2007 ja kävi neuvotteluja Denver Nuggetsin ja Chicago Bullsin kanssa, mutta kumpikaan seuroista ei tehnyt sopimusta Kempin kanssa.
Elokuussa 2008 Kemp allekirjoitti vuoden mittaisen sopimuksen Italian pääsarjassa pelanneen Premiata Montegranaron kanssa. Hän pelasi kolme harjoitusottelua, kunnes palasi takaisin kotiin Houstoniin Hurrikaani Iken aiheuttamien tuhojen myötä. Kemp ei palannut takaisin Italiaan ja hänen sopimuksensa purettiin.
Stade Toulousain

| Stade Toulousain |
| --- | --- |

Perustettu:  1907
Kotiareena:  Stade Ernest-Wallon
Paikkakunta:  Toulouse
Värit:  musta - punainen - valkoinen
Lajit:  rugby union
Mestaruudet:  Ranskan mestari  (1912, 1922, 1923, 1924, 1926, 1927, 1947, 1985, 1986, 1989, 1994, 1995, 1996, 1997, 1999, 2001, 2008, 2011, 2012, 2019, 2021, 2024)  Euroopan mestari (1996, 2003, 2005, 2010, 2021, 2024)
Stade Toulousain on rugbyjoukkue Toulousesta Etelä-Ranskasta. Se on voittanut maansa korkeimman sarjatason Top 14 23 kertaa. 1980-luvun puolivälistä se on ollut yksi Euroopan menestyneimmistä joukkueista ja voittanut Euroopanmestaruuden 6 kertaa. Joukkueen maskotti on Ovalion-niminen leijona.
Soroly

| Soroly |
| --- | --- |
 Soroly
 Koordinaatit: 14°26′28″N, 3°29′10″W 
Valtio:  Mali
Alue:  Moptin alue
Piiri:  Bandiagaran piiri
Hallinto:  
 – Hallinnon tyyppi:  maalaiskunta
Väkiluku (2009):  7 300
Infobox OKVirheellinen NIMI-arvo: 
Soroly (Soroli) on maalaiskunta ja sen keskuskylä Moptin alueen Bandiagaran piirissä Malissa. Se sijaitsee Dogonin ylängöllä 17 kilometriä Bandiagarasta koilliseen. Kunnassa on 7 300 ja keskuskylässä 1 200 asukasta (vuonna 2009).
Maantiede

Sorolyn kunta rajoittuu pohjoisessa Bandiagaran piirin Kendién, idässä Wadouban, etelässä Dandolin ja lännessä Doucoumbon kuntiin.
Maisemaa leimaavat kalliorinteet, laaksot ja tasangot. Kasvillisuus on kärsinyt kuivuudesta ja ihmisen toiminnasta. Pysyviä vesistöjä ei ole. Seutu kuuluu Sahelin vyöhykkeeseen.
Asutus

Kuntaan kuuluu yhdeksän kylää ja viisi pikkukylää. Niistä suurin on 1 800 asukkaan Bendiedy. Asukkaista valtaosa on dogoneja. Heidän lisäkseen kunnassa asuu jonkin verran fulbeja. Vallitseva uskonto on islam.
Liikenne, elinkeinot ja palvelut

Kunnan liikenneyhteydet ovat heikot. Liikennevälineitä ovat moottoripyörät ja hevoskärryt.
Paikallisia elinkeinoja ovat maanviljely, karjanhoito, käsityöammatit ja kaupankäynti. Lisäksi tuotetaan puutavaraa ja hiiltä sekä harjoitetaan hyvin pienimuotoista keräilyä ja metsästystä. Kaupankäynti suuntautuu Bandiagaraan.
Kunnassa toimii kolme alakoulua, yläkoulu sekä kaksi koulutus- ja kehittämiskeskusta (CED). Bendjélissä on terveyskeskus. Vesihuolto käsittää kaivoja, porakaivoja ja patoaltaita.
Matkailu

Sorolyssa toimii Unescon tuella rakennettu museo. Matkailu kuntaan on vähäistä eikä mitään majoituspalveluja ole.
St. Patrick's High School

St. Patrick's High School on 2 400 metrin korkeudella merenpinnassa, Itenissä, Keniassa, noin 30 kilometrin päässä Eldoretistä kalenjin-heimon asuma-alueella sijaitseva pojille tarkoitettu toisen asteen oppilaitos.
Koulu on tunnettu urheilumenestyksestään, erityisesti monista maailmanmestaruuksia, olympiavoittoja ja muita suursaavutuksia saavuttaneista juoksijoistaan, kuten Ibrahim Hussein, Peter Rono, Japhet Kimutai, David Kiptoo, Mike Kosgei, William Kosgei, Joseph Tengelei, Mike Kurei, Matthew Birir, Godfrey Kiprotich, Wilson Kipketer, Wilson Boit Kipketer, William Chirchir ja Brimin Kipruto. Vuodesta 1986 lähtien juniorien MM-kisoissa on ollut joka vuosi mitalisteja koulusta. Myös koulun lentopallojoukkue on menestyksekäs, se on voittanut 17 kertaa Kenian mestaruuden.
Aiheesta muualla

Iten Saints (Arkistoitu – Internet Archive)
St. Paul (Alaska)

| Saint Paul |
| --- | --- |

 Koordinaatit: 57°07′30″N, 170°15′03″W 
Valtio:  Yhdysvallat
Osavaltio:  Alaska
Piirikunta:  Aleutians West
Pinta-ala:  
 – Kokonaispinta-ala:  765,4 km²
 – Josta vettä:  661,0 km² (86,36 %)
Väkiluku:  532
 – Väestötiheys:  5,1 as./km²
Aikavyöhyke:  UTC−10
 
   
Infobox OKVirheellinen NIMI-arvo: 
St. Paul (Saint Paul) on kaupunki Alaskan Pribilofsaariin kuuluvalla Saint Paul Islandilla. Pribilofsaaret sijaitsevat Beringinmeressä Aleuttien saariston pohjoispuolella.
Vuoden 2009 tietojen mukaan kaupungissa asui 459 ihmistä. Vuonna 2000 asukkaista 86 % edusti etnisesti Amerikan alkuperäiskansoja.
St. Paul, Alaska
Aiheesta muualla

Alaska Community Database
Stade Vélodrome

| Stade Vélodrome |
| --- | --- |

Rakennuksen tiedot
Sijainti:  Marseille, Ranska
Rakennustyöt aloitettu:  1935
Avattu:  13. kesäkuuta 1937
Laajennettu:  1971, 1983, 1998 ja 2014
Omistaja:  Marseillen kaupunki
Hoitaja:  Olympique de Marseille
Kenttä:  Luonnonnurmi
Arkkitehti:  Henri Ploquin
Käyttäjät
 Olympique de Marseille 
Katsojakapasiteetti
 67 394 
Kentän mitat
 105 m x 68 m 
Lisää rakennusartikkeleitaArkkitehtuurin teemasivulla
Stade Vélodrome on jalkapallostadion Marseillessa Ranskassa.
Stadion on Olympique de Marseillen kotikenttä, ja sinne mahtuu 67 394 katsojaa. Se oli yksi vuoden 1998 jalkapallon MM-kisojen ja 2016 EM-kisojen näyttämöistä.
Stade Saint-Raphaël

| Stade Raphaëlois |
| --- | --- |

Koko nimi:  Stade Saint-Raphaël
Perustettu:  1905
Kaupunki:  Saint-Raphaël
Kenttä:  Stade de l'Esterel
– kapasiteetti:  2 000
Infobox OKNimi-testi OK: 
Stade Saint-Raphaël on jalkapalloseura eteläranskalaisesta Saint-Raphaëlin kaupungista. Seura on perustettu 1905 ja seuralla on yksi Ranskan mestaruus vuodelta 1912.
Sirkat

| Sirkat |
| --- | --- |
 Kenttäsirkka (Gryllus campestris)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Suorasiipiset Orthoptera
Alalahko::  Ensifera
Yläheimo::  Grylloidea
Heimo::  Sirkat Gryllidae  Bolívar, 1878
Alaheimot
 Eneopterinae  Gryllinae  Nemobiinae  Oecanthinae  Phalangopsinae  Podoscirtinae  Pteroplistinae  Trigonidiinae 
Katso myös
   Sirkat Wikispeciesissä   Sirkat Commonsissa 
Infobox OKNimi-testi OK: 
Sirkat (Gryllidae) on yksi suorasiipisten lahkoon kuuluvista heimoista. Sirkkoja tunnetaan noin 900 lajia. Sirkat ovat kaikkiruokaisia. Sirkat voivat puraista myös ihmistä, todennäköisesti kuitenkin rikkomatta ihoa.[lähde? ] Heimon ainoa Suomessa säännöllisesti tavattava laji on kotisirkka (Acheta domesticus).
Sirkat ovat kaikkiruokaisia ja voivat heikon ravintotilanteen yllättäessä syödä myös omia lajitovereitaan. Täysikasvuiset sirkkakoiraat houkuttelevat naaraita sirittävällä äänellä, joka syntyy eläimen hangatessa siipiään vastakkain.
Sirkkoja käytetään useiden lemmikkieläinten ruokana. Tätä tarkoitusta varten kasvatetaan kotisirkan lisäksi ainakin kenttäsirkkaa (Gryllus campestris), kaksitäpläsirkkaa (Gryllus bimaculatus) sekä jamaikankenttäsirkkaa (Gryllus assimilis).
Eri sirkkalajeja käytetään myös laajalti mallilajeina tieteellisessä tutkimuksessa, kuten käyttäytymisekologiassa ja elinkiertopiirretutkimuksessa.
Äänitiedostojen kuunteluohjeet
Aiheesta muualla

Laji.fi: Sirkat (Gryllidae)
ITIS: Gryllidae (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cricket (insect)
Käännös suomeksi
Vehkalampi (Parkano)

| Vehkalampi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  61°56′30″N, 23°02′54″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Parkanonjärven alue (35.53)
Laskujoki:  oja Parkanonjärveen 
Järvinumero:  35.532.1.012
Mittaustietoja
Pinnankorkeus:  121,1 m 
Rantaviiva:  0,549 km 
Pinta-ala:  0,01469 km² 
 fiVehkalampi 
Vehkalampi  on Pirkanmaalla Parkanossa Yliskylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vehkalampi on osa Parkanonjärven lähialuetta.
Maantietoa

Lampi on 250 metriä pitkä, 80 metriä leveä ja sen pinta-ala on 1,5 hehtaaria. Se sijaitsee Parkanonjärven ja Leppäsjärven puolivälissä metsässä olevassa painanteessa. Lammen lähirannat ovat suota ja siihen laskee kaksi suo-ojaa. Sen laskuoja lähtee luoteispäästä ja kahden kilometrin jälkeen se laskee Parkanonjärveen. Lammen rantaviiva on 550 metriä pitkä. Rannoilla ei ole asuntoja ja sen lähelle johtaa yksi kärrypolku. Ikaalisten ja Parkanon välinen raja kulkee 550 metriä kaakossa.
Varpulan tekojärvi

| Varpulan tekojärvi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Seinäjoki
Koordinaatit:  62°47′57″N, 23°08′19″E
Vesistöalue ja valuma-alueen tietoja
Päävesistöalue:  Lapuanjoki
Järvinumero:  44.092.2.002 
Mittaustietoja
Pinnankorkeus:  91,7 m 
Rantaviiva:  25,61 km 
Pinta-ala:  4,54 km² 
 fiVarpulan tekojärvi 
Varpulan tekojärvi on Lapuanjoen vesistöalueeseen kuuluva melko iso järvi Seinäjoen kaupungissa, Etelä-Pohjanmaan maakunnassa. Vesistö kuuluu Etelä-Pohjanmaan ELY-keskuksen ympäristövastuualueeseen.
St. Paul's Bay

| Saint Paul's Bay San Pawl il-Baħar (maltaksi) |
| --- | --- |

 lippu:  vaakuna
 Saint Paul's Bay Maltan kartalla.
 Koordinaatit: 35°56′54″N, 14°24′6″E 
Valtio:   Malta
Hallinto:  
 – Pormestari:  Alfred Grima (PL)
Pinta-ala:  
 – Kokonaispinta-ala:  14,47 km²
Väkiluku (2019)  (arvio):  29 097
 – Väestötiheys:  2 010 as./km²
Aikavyöhyke:  UTC+1
 – Kesäaika:  UTC+2
Motto::  "In Christo Renati Sumus"
 
 viralliset sivut 
Infobox OKVirheellinen NIMI-arvo: 
Saint Paul's Bay (maltaksi San Pawl il-Baħar) on väkiluvultaan Maltan suurin kunta. Sen asukasluku oli 29 097 vuonna 2019. St. Paul's Bay on suosittu turistikohde, ja kunnan alueella sijaitsee paljon ravintoloita, baareja ja kauppoja.
Kunta sai nimensä Paavalin haaksirikosta, joka tarinan mukaan tapahtui Pyhän Paavalin saaren lähellä Paavalin ollessa matkalla Caesareasta Roomaan.